Vier gewapende terroriste is aangekeer na nadat hulle 'n vrou op KZN-plaas aanval en skiet | SAUK.co.za - Nuus.info
Volgens kol. Thembeka Mbhele, polisiewoordvoerder in KwaZulu-Natal, is die vier verdagtes in Dannhauser in 'n rooi BMW aangekeer.
"Die vrou is in die bobeen gewond en in 'n stabiele toestand in 'n plaaslike hospitaal opgeneem," het Mbhele aan Netwerk24 gesê.
Ian Cameron, AfriForum se nasionale hoof van gemeenskapsveiligheid, sê Corrie van Rensburg is omstreeks 15:30 deur vier swaar gewapende rowers by die melkery op die plaas aangeval.
"Sy is met 'n klein kaliber vuurwapen in die been gewond. Die ander persone op die plaas is erg getraumatiseerd, maar ongedeerd," sê Cameron.
"Die aanvallers het op Johan Ferreira, Corrie se broer, wat in 'n bakkie op die plaas aangekom het, met hul vuurwapens losgebrand, maar hy is nie gewond nie. Die bakkie is egter vol koeëlgate."
Die bakkie wat op die plaas gesteel is, is later teruggevind. Die rowers het na bewering die bakkie agtergelaat en met die BMW verder probeer gevlug. Die polisie het ook beslag gelê op 'n ongelisensieerde handwapen.
« Eskom is weer in die nuus – en die slag om verbruikers te waarksu dat hul tot en met 12 uur sê sonder krag per dag dalk sal moet leef as nuwe fase 8 beurtkrag ingestel gaan word
Die 5 kandidate bekend gemaak vir die pos as Nasionale Direkteur van Openbare Vervolgings, nuwe mense wat op die 'te kooplys' is »